Juraj Kukura

**Juraj Kukura** (* 15. marec 1947, Prešov) je slovenský herec.

Po ukončení stavebnej priemyslovky v Bratislave vyštudoval herectvo na VŠMU (1973). Začínal v Divadle na Korze, neskôr na Novej scéne (1971 – 1976). V rokoch 1976 – 1984 pôsobil v Činohre SND v Bratislave, až kým neodišiel do Nemecka. Zo začiatku účinkoval v mníchovskom divadle Kammerspiele, neskôr v Bazileji, Bonne a od roku 1985 v Schauspielhause v Hamburgu, kde dodnes žije. V roku 2002 sa stal riaditeľom bratislavského Divadla Aréna. Je ženatý a má jedného syna. 

V Nemecku patrí k obľúbeným divadelným a televíznym hercom. Hral v niekoľkých dieloch seriálu Miesto činu, v seriáloch Via Mala, Hotel Raj Helicops, Kobra 11.

## Ocenenia
Za postavu *Martina* v hre *Koza alebo Kto je Sylvia* bol ocenený cenou *Dosky 2004* za najlepší mužský herecký výkon. Za hlavnú rolu v inscenácii pražského Činoherného klubu *Bratři Karamazovi* získal prestížnu cenu Divadelních novin za najlepší herecký výkon sezóny 2014/2015, ktorá sa udeľuje bez ohľadu na žáner. Za postavu *Fjodora Karamazova* bol nominovaný na výročnú *Cenu Thálie* českej Hereckej asociácie a na *Cenu divadelnej kritiky 2015*, udeľovanej renomovaným českým časopisom Svět a divadlo. Roku 2017 prevzal z rúk českého prezidenta Miloša Zemana štátne vyznamenanie medailu Za zásluhy. Roku 2025 mu prezident Peter Pellegrini udelil štátne vyznamenanie Pribinov kríž I. triedy - za mimoriadne zásluhy o kultúrny rozvoj Slovenskej republiky.

## Filmografia
* 1968: Zbehovia a pútnici (*hrebenár*)
* 1968: Traja svedkovia (*pansláv*)
* 1970: Eden a potom (*Boris*)
* 1971: Zlozor (*Slávo*)
* 1972: Javor a Juliana (*hudec*)
* 1972: Letokruhy (*Vavro*)
* 1973: Deň slnovratu (*Pavol*)
* 1974: Do zbrane, kuruci! (*Hamzík*)
* 1974: Trofej neznámeho strelca (*Šaľo*)
* 1976: Jeden stříbrný (*Pitoňák*)
* 1976: Koncert pre pozostalých (*Peter Korta*)
* 1976: Vojaci slobody (*Blanche*)
* 1977: Stíny horkého léta (*Ondřej Baran*)
* 1978: Deváté srdce (*gróf Aldobrandini*)
* 1978: Krutá ľúbosť (*Jašek*)
* 1979: Božská Ema (*Viktor*)
* 1979: Postavení mimo hru (*Jindřich Vacula*)
* 1980: Trhák (*Lenský*)
* 1980: Človek nikdy nevie (*Valentine*)
* 1981: Člny proti prúdu (*Rudo Samek*)
* 1982: Přeludy pouště (*správca*)
* 1982: Soľ nad zlato (*kráľ Norbert*)
* 1982: Tušenie (*Fero Ušiak*)
* 1983: Die wilden Fünfziger [Divoké päťdesiate roky – TV], r. Peter Zadek, SRN (*Jakob*)
* 1992: Lepšie byť bohatý a zdravý ako chudobný a chorý (*Robert*)
* 1992: Otto – Der Liebesfilm [Otto – film o láske], r. Bernd Eilert, Otto Waalkes, NSR (*dr. Beierle*)
* 1995: Jak chutná smrt (*Karel Kainar*)
* 1996: Workaholic [Závislá na práci], r. Sharon von Wietersheim, NSR (*Cedrik*)
* 1997: Tábor padlých žien (*Dr. Zigmund*)
* 2000: Apokalypse 99 – Anatomie eines Amokläufers [Apokalypsa 99 – Anatómia besného vraha], r. Dmitri Astrakhan, NSR 
* 2000: Sokoliar Tomáš (*hradný pán Balador*)
* 2001: Das Sams, r. Ben Verbong, NSR (*vrchný*)
* 2010: Dokonalý svet (*Vladimír Maxa*)

## Dabing
* 1969: *[[Miazgovci]]* (Sused Záviš)

## Referencie

## Iné projekty

## Externé odkazy
* 
* 
* 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Česko-slovenskí zaslúžilí umelci
Kategória:Absolventi Vysokej školy múzických umení
Kategória:Osobnosti z Prešova
Kategória:Držitelia Krištáľového krídla
Kategória:Držitelia ceny Igric
Kategória:Držitelia štátnej ceny Jozefa Miloslava Hurbana
Kategória:Nositelia Medaily Za zásluhy (Česko)
Kategória:Laureáti Pribinovho kríža I. triedy